
      องค์การบริหารส่วนตำบลมะม่วงสองต้น
                      หมู่ที่ ๖  ตำบลมะม่วงสองต้น อำเภอเมือง จังหวัดนครศรีธรรมราช ๘๐๐๐๐ Tel. ๐๗๕-๓๑๐๕๕๐
              WWW.MAMUNGSONGTON.GO.TH


ด้วยสถานการณ์โรคไข้เลือดออกในตำบลมะม่วงสองต้น ได้ขยายตัวมากขึ้นพบผู้ป่วยไข้เลือดออกในตำบล จำนวน ๒ ราย และคาดว่าจะมีจำนวนผู้ป่วยเพิ่มมากขึ้น  องค์การบริหารส่วนตำบลมะม่วงสองต้น ได้ตระหนักถึงความรุนแรงและห่วงใยต่อสถานการณ์ดังกล่าว จึงได้ร่วมกับกองทุนหลักประกันสุขภาพองค์การบริหารส่วนตำบลมะม่วงสองต้นดำเนินการโครงการป้องกันโรคไข้เลือดออกในเขตตำบล โดยฉีดพ่นหมอกควัน ระหว่างวันที่  ๑๗ – ๑๘  กันยายน ๒๕๕๔  และขอความร่วมมือประชาสัมพันธ์ให้ประชาชนจัดเตรียมสถานที่และอำนวยความสะดวกให้กับเจ้าหน้าที่ในการฉีดพ่นหมอกควัน และช่วยกันทำลายแหล่งเพาะพันธ์และกำจัดลูกน้ำยุงลาย ดังนี้


ภายในบ้าน
1. ภาชนะน้ำดื่มปิดฝามิดชิด ภาชนะน้ำใช้ประจำเปลี่ยนน้ำทุก ๗ วัน
2. ภาชนะน้ำขังอื่น ๆ เช่น จานรองใส่เกลือแกง น้ำส้มสายชูหรือผงซักฟอก
3. ทำความสะอาดบ้านให้โล่งโปร่ง ไม่แขวนผ้าในที่อับชื้น
4. ควรนอนในมุ้งเฟื่อป้องกันยุงกัด หรือถ้าจะนั่งเล่นต้องมีลมโกรกและมีแสงสว่าง
ภายนอกบ้าน
1. ภาชนะที่ไม่ใช้ประโยชน์ให้ทำลาย/เก็บทิ้ง/ฝัง เน้นการกำจัดแหล่งขยะที่มีเศษภาชนะขังน้ำ
ได้ เช่น เศษวัสดุ กะลา กระป๋อง ขวดน้ำ ถุงพลาสติก
2. คว่ำภาชนะไว้เพื่อป้องกันไม่ให้มีน้ำขัง
3. แจกันศาลพระภูมิ เปลี่ยนถ่ายน้ำทุก ๗ วัน
4. อ่างบัว ถังเก็บน้ำใส่ปลาหางนกยูง
5. ยางรถยนต์เก่า เก็บในที่ร่มหรือใช้พลาสติกคลุมให้มิดชิด
6. ทำความสะอาดเปลี่ยนน้ำหรือใช้สารเคมีกำจัดลูกน้ำยุงลาย
7. ใส่ทรายอะเบท ลงในภาชนะและควรเติมใหม่ทุก ๒ – ๓ เดือน
  
 
จึงเรียนมาเพื่อประชาสัมพันธ์ให้ทราบโดยทั่วกัน
องค์การบริหารส่วนตำบลมะม่วงสองต้น

